Document ID: 31980D0765

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1980 περί καταρτίσεως του κώδικος και των τυπικών κανόνων σχετικών με τη μεταγραφή υπό μορφή αναγνώσιμη από μηχανογραφική μονάδα των στοιχείων των ενδιαμέσων στατιστικών ερευνών επί των αμπελουργικών εκτάσεων
(80/765/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 357/79 του Συμβουλίου της 5ης Φεβρουαρίου 1979 περί των στατιστικών ερευνών επί των αμπελουργικών εκτάσεων (1),και ιδίως το άρθρο 5 παράγραφος 6 και το άρθρο 6 παράγραφος 7,
(1) ΕΕ αριθ. Ν 54 της 5.3.1979, σ. 124.
Εκτιμώντας:
ότι, κατά τους όρους του άρθρου 5 παράγραφος 6 του κανονισμού (ΕΟΚ) αριθ. 357/79, τα κράτη μέλη τα οποία επεξεργάζονται διά ηλεκτρονικού υπολογιστού τα αποτελέσματα των βασικών τους ερευνών πρέπει να τα ανακοινώνουν υπό μορφή αναγνώσιμη από μηχανογραφική μονάδα
ότι ο εξοπλισμός που διαθέτει η Επιτροπή για την ανάλυση των αποτελεσμάτων των στατιστικών ερευνών επί των αμπελουργικών εκτάσεων και η αναγκαιότητα της ορθολογικής χρήσεως επιβάλλουν να προβλεφθεί ένα τυπικό μέγεθος για τη μεταγραφή των στοιχείων υπό μορφή αναγνώσιμη από μηχανογραφική μονάδα που θα καθορισθεί κατά τη διαδικασία που προβλέπεται στο άρθρο 8 του εν λόγω κανονισμού
ότι πρέπει, για πρακτικούς λόγους, τα κράτη μέλη να διαβιβάζουν τα στοιχεία που προβλέπονται στο άρθρο 6 του κανονισμού (ΕΟΚ) αριθ. 357/79 επίσης υπό μορφή αναγνώσιμη από μηχανογραφική μονάδα
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μονίμου Επιτροπής της Γεωργικής Στατιστικής.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
ρθρο 1
Τα αναγνώσιμα υπόβαθρα από μηχανογραφική μονάδα που χρησιμοποιούνται από τα κράτη μέλη τα οποία επεξεργάζονται διά ηλεκτρονικού υπολογιστού τα αποτελέσματα ερευνών για να λάβουν τα στοιχεία που αναφέρονται στα άρθρα 5 και 6 του κανονισμού (ΕΟΚ) αριθ. 357/79 πρέπει να είναι μαγνητικές ταινίες.
ρθρο 2
Οι κώδικες και οι τυπικοί κανόνες μεταγραφής επί μαγνητικής ταινίας των στοιχείων που αναφέρονται στα άρθρα 5 και 6 του κανονισμού (ΕΟΚ) αριθ. 357/79 πρέπει να είναι σύμφωνοι με την περιγραφή που περιλαμβάνεται στα παραρτήματα της παρούσης αποφάσεως.
ρθρο 3
Η παρούσα απόφαση απευθύνεται στα κράτη μέλη.
Έγινε στις Βρυξέλλες, στις 8 Ιουλίου 1980.

Labels: 12
19
6